
Colectă de carte pentru copii

[bookmark: _GoBack]Consiliul Județean Vrancea, prin Biblioteca Județeană „Duiliu Zamfirescu” Vrancea, se alătură inițiativei lansate de Asociația „Arboroasa” din Suceava, în organizarea campaniei naționale „Colectă de carte pentru copii”, desfășurată în perioada premergătoare Zilei Limbii Române (29 august 2026). 
Scopul acestei inițiative îl reprezintă colectarea de cărți pentru copii, destinate comunităților românești din Ucraina.
În perioada desfășurării campaniei, toți cei care doresc să contribuie sunt invitați să doneze cărți pentru copii, în limba română, aflate într-o stare bună de conservare. Volumele pot fi depuse la sediile Bibliotecii Județene „Duiliu Zamfirescu” Vrancea.
Prin acest gest de solidaritate, fiecare carte donată contribuie la păstrarea limbii române, a identității culturale și a legăturii cu valorile naționale pentru românii din comunitățile aflate peste graniță.
Campania își propune să transforme generozitatea cititorilor într-un adevărat „tren al cunoașterii”, care va transporta nu doar cărți, ci și speranță, emoție și încredere către cei care au nevoie de ele.
Biblioteca Județeană „Duiliu Zamfirescu” Vrancea îi invită pe toți iubitorii de carte – cititori, profesori, elevi, instituții și parteneri ai comunității – să se alăture acestei inițiative și să demonstreze că lectura poate uni oameni și comunități dincolo de granițe.
Vă așteptăm la toate sediile Bibliotecii Județene „Duiliu Zamfirescu” Vrancea pentru a dona cărți în folosul comunității românești din Ucraina!

Manager,
Oana-Raluca Boian

Suntem peste tot, pentru tine!

